Minziiki
Minziiki kɛ taŋ nɩʋ tʋmɩyɛ labʋ nɛ ɖiuɖiu sum yaa ɛzɩ pɔtɔŋgʋʋ size tamɩyɛ tʋmɩyɛ lakasɩ mbɩ yɔ pɛkpɛndʋ kɛ alɩwaatʋ kʋɖʋmtʋ taa. Tisuu yaa tisitu kɛnɛ, kidesinaa yaa kɩtɩlɩsɩna ɛzɩ payaɣʋ nɛ Fransɩ kʋnʋŋ taa size "support" yɔ.
Kidesinaa ŋga keyekina nɛ pɩtɩnɩ camɩyɛ kɛ kpaʋ yaa tibu taa kɛ sakɩyɛ kɔm yaa sakɩyɛ talʋʋ taa. Minziiki kʋnɛ, kɩkɛ kɔɔnɔɔ yaa kajalaɣ taa mbɩ yɔ kɛ, keɖeɣaɣ tʋmɩyɛ labʋ lɩzʋʋ, kɛkɛ ɖɔɖɔ mbɩ yɔ kɛ, kawɩlaɣ yaa wɩlɩtʋ wonu.
Ɛyaa sakɩyɛ tɩŋgʋʋna minziiki wonu kʋnɛ kɩ yɔ nɛ kɩ yɔɔdʋna samaɣ. Kɔɔnɔɔ lɛ, kaɖʋʋ tɔm ndʋ kajaa kɔ yɔdɩ yɔ hendu taa nɛ pɩkpɛmdɩ pɩwɛ minziiki taa. Samaɣ yɔɔdɩnaʋ pɩtɩŋgɩna minziiki yɔ kɛna nʋmɔʋ yaa hɔɔlʋʋ sɔsɔʋ ŋgʋ hendu teyaa kɩlɩʋ tɩŋgɩnaʋ yɔ.
Minziiki kʋnɛ, kɩlakɩna payaʋ nɛ Fransɩɩ kʊnʊŋ ta size "notes de musique", kɩlabɩna ɖɔɖɔ nabʋyʋ taa ɖɔɖɔ kɛ ɖama yɔɔ ɖama yɔɔ wiluu. Pɩkpɛmdɩ payɩ lɛ pɩwɩ ɖeu nɩʋ taa paa pɛwɛ ndɩ ndɩ kɔ yɔ. Minziiki wendu natʋyʋ natʋyʋ kɔ yɔ : nɔɔ ŋga ɖɩyɔɔdʋna yɔ, tomnaɣ ŋga ɖɩwɛna yɔ nɛ pɩtasɩna wendu lɛɛtʋ sakɩyɛ.
Minziiki wɛ paa ɛjaɖɛ yaa kooka yaa egeetiye nɖɩ-ɩ lɛ ɖɩ-taa. Nɛ paa ɛjaɖɛ nɖɩ-ɩ lɛ nɛ ɖɩ-hɔɔlɩŋ taa minziiki nɛ hendu. Minziiki wɛ nɛ pɩcɔ caanaʋ mamaɣ tɔm talɩʋ ya kɔŋ. Kɩhaɣ taa leleŋ kɛ kazandʋ yaa hendu teu taa yaa payɛ taa ɖɔɖɔ kɛ mbɩ yɔ.
Minziiki kɛ ɖɔɖɔ kɛ kumoɖe yaa sɩɣgbela kɛ kooka yaa egeetiye naɖɩ sɔnzɩ taa yaa hama taa kɛ mbɩ yɔ. Ɖɩgba ɛzɩ ɛjaɖɛ hendʋ sɔsɔtʋ ɛzɩ payaʋ nɛ Fransɩɩ kʋnʋŋ taa size "hymne national" yɔ. Pɩtasɩna minziiki waa panɛ : sɔnzɩ minziiki, nɛ kazandʋ ndɩ ndɩ minziiki, nɛ Ɛsɔ samtʋ kazandʋ minziiki, nɛ pɩtasɩna sɔjanaa minziiki.